Am greșit cu toții.
Toată lumea.
Am greșit cu toții.
Ultimul lucru pe care trebuie să îl facem
este să curățăm oceanele.
Ultimul.
Da, un camion de gunoaie de plastic
se aruncă în ocean
în fiecare minut
al fiecărei ore a fiecărei zi.
Și nenumărate păsări și animale
mor doar la întâlnirea cu materialele plastice.
Ne confruntăm cu cea mai rapidă rată de dispariție vreodată,
și plasticul se află în lanțul alimentar.
Și încă sunt aici, stând în fața voastră,
spunându-vă că ultimul lucru ce trebuie făcut
este să curățăm oceanele.
Ultimul.
Dacă ai intra într-o bucătărie,
chiuveta dând pe afară,
apă care se revarsă peste tot,
îmbibându-se în pereți,
trebuie să gândești repede, te vei panica;
ai o găleată, un mop sau o pompă.
Ce faci prima dată?
De ce nu închidem robinetul?
Ar fi inutil să dăm cu mopul,
să desfundăm sau să adunăm apa
dacă nu închidem robinetul prima dată.
De ce nu facem același lucru pentru oceane?
Chiar dacă proiectul Ocean Cleanup,
programele de reciclare a plasticului
sau alte bine cunoscute
companii de reciclare
ar fi reșit sută la sută,
tot ar fi prea puțin, prea târziu.
Suntem pe cale să producem peste 300 de milioane de tone
de plastic în acest an.
Aproximativ opt milioane de tone
vor ajunge să se scurgă în oceane
pentru a se alătura celor 150 de milioane de tone deja existente.
Se spune că 80% din plasticul oceanic
provine din țările care au sărăcie extremă.
Și dacă trăiești în sărăcie,
îngrijorat mereu pentru mâncare
sau adăpost
sau securitate,
reciclarea --
este dincolo de imaginația ta,
Și tocmai de aceea
am creat Banca de Plastic.
Suntem cel mai mare lanț de magazine
pentru cei mai săraci oameni,
unde totul din magazin este disponibil pentru a fi achiziționat
folosind deșeuri din plastic.
Totul.
Taxa de școlarizare.
Asigurare medicală.
Wi-fi, minute pentru telefon, curent.
Combustibil durabil de gătit, sobe de înaltă eficiență.
Și vrem să adăugăm orice
lumea are nevoie, dar nu își permite.
Magazinele noastre din Haiti sunt ca niște comunități,
unde un colector,
Lise Nasis,
are șansa să își câștige existența
prin colectarea materialelor din ușă în ușă,
de pe străzi,
de la o companie la alta.
Și la sfârșitul zilei, aduce materialul la noi,
unde îl cântărim, îl verificăm calitativ,
și transferăm valoarea în contul ei de bancă.
Lise are acum un venit
constant și de încredere.
Și acea valoare o transferăm în contul ei online.
Și pentru că este un cont de economii, devine un activ
pe care îl poate împrumuta.
Și pentru că este online,
are siguranța împotriva jafului,
și ce cred eu mai important,
are un nou sens de valoare.
Și chiar și materialul plastic
are o nouă valoare.
Hm.
Și plasticul pe care îl colectăm,
și îi adăugăm valoare,
îl sortăm,
îndepărtăm etichetele,
îndepărtăm dopurile.
Ori le mărunțim,
ori le împachetăm și le trimitem către export.
Acum, nu este diferit de a umbla pe acrii de diamante.
Dacă Lise făcea asta
dar nu ar fi existat niciun magazin, nicio bancă,
niciun fel de a folosi diamantele, de a le amaneta,
ar fi fost inutil.
Iar Lise a rămas văduvă
după ce cutremurul din Haiti din 2010
a lăsat-o fără casă și venit.
Și ca rezultat al programului,
Lise își permite taxa școlară a celor două fiice
și uniformele acestora.
Noi vindem acel plastic.
Îl vindem furnizorilor de firme mari
ca de exemplu Marks and Spencer,
care au solicitat utilizarea plasticului colectat
în marfa lor.
Sau, de exemplu, Henkel,
firma germană de bunuri de consum,
care îl folosesc direct în producție.
Am închis bucla
în economia circulară.
Acum cumpărați șampon
sau detergent de rufe
care au ambalaj din plastic colectat.
iar voi contribuiți indirect
la extragerea plasticului din apele oceanice
și îndepărtarea sărăciei
în același timp.
Iar acest model
este replicabil.
În Sao Paulo,
o predică de biserică încurajează
să nu se aducă doar jertfă duminica,
ci și reciclabile.
Apoi potrivim biserica cu cei săraci.
Sau, cel mai puternic cred eu,
am putea potrivi o moschee din Londra cu o biserică săracă în Cairo.
Sau ca în Vancouver,
cu programul de depozitat sticle:
acum orice persoană
sau grup
poate să returneze
depozitul de reciclabile,
și în loc să-și ceară banii,
au oportunitatea de a depozita acea valoare
în contul oamenilor săraci din lume.
Acum putem folosi reciclarea
pentru a-i susține pe cei care reciclează.
O sticlă depozitată acasă
poate ajuta la extragerea sutelor din lume.
Sau ca Shell,
compania de energie,
care a investit în programul nostru de plastic neutru.
Plasticul neutru este ca și carbonul neutru.
Dar plasticul neutru investește în reciclare
unde nu există.
Și oferă un stimul săracilor
oferindu-le un preț crescut.
Sau --
ca și în mahalalele din Manila,
unde cel mai mic magazin
cu un cântar și un telefon
poate accepta plastic
ca și o nouă formă de plată,
putând să servească mai multor oameni
și să aibă un impact social.
Ceea ce este comun aici
este că plasticul social
înseamnă bani.
Plasticul înseamnă bani,
global recunoscut și schimbabil ca valută, folosit,
îndepărtează sărăcia și curăță mediul
în același timp.
Nu este doar plastic.
Nu este plastic reciclat, este plastic social,
un material a cărui valoare este transferată
în viețile oamenilor care îl folosesc,
bogați și săraci.
Oamenii au produs
peste opt trilioane de kilograme de plastic,
mare parte fiind tot aici ca și deșeu.
opt trilioane de kilograme.
Valorând aproximativ 50 cenți pe kilogram,
eliberăm o valoare de patru trlioane de dolari.
Vedeți, eu văd plasticul social
ca și Bitcoinul Pământului --
(Râsete)
și disponibil pentru toți.
Întregul ecosistem este acum întreținut și sprijinit
printr-o formă de bancă online
care oferă siguranța transferului valorii global.
Poți să-ți schimbi reciclabilele în Vancouver sau Berlin,
și o familie ar putea să retragă cărămizi sau minute pe telefon
în mahalalele din Manila.
Sau Lise --
și-ar putea schimba reciclabilele în Port-a-Prince,
și mama ei să retragă ulei de gătit sau bani
în oraș.
Iar aplicația adună recompense,
stimulente,
câștiguri în grupuri,
evaluarea utilizatorului.
Am făcut reciclarea un joc.
Adăugăm distracție și formalitate
într-o industrie neoficială.
Operăm în Haiti și în Filipine.
Am selectat echipaj
și parteneri pentru Brazilia.
Iar în acest an, ne-am angajat pentru India și Ethiopia.
Colectăm sute
și sute de tone de materiale.
Continuăm să aducem parteneri
și clienți,
și ne creștem volumul colectării în fiecare zi.
Ca rezultat al programului nostru cu Henkel,
s-au angajat să folosească peste 100 milioane de kilograme
de material în fiecare an.
Doar asta va pune sute de milioane de dolari
în mâinile oamenilor săraci
în economiile în curs de dezvoltare.
Așa că acum,
putem cu toții
să luam parte în soluție
și nu în poluare.
Bine, poate că curățarea oceanelor este în zadar.
Poate că este.
Dar prevenind plasticul din oceane
ar putea fi cea mai bogată oportunitate pentru omenire.
Mulțumesc.
(Aplauze)